Врз основа на член 65 став (6) од Законот за животната средина („Службен весник на Република Македонија“ бр. 53/05, 81/05, 24/07, 159/08, 83/09, 48/10, 124/10, 51/11, 123/12, 164/12, 93/13, 187/13, 42/14, 44/15129/15, 192/15, 39/16 и 42/16), Градоначалникот на Општина Куманово, на ден 14.05.2020 година, донесе

**Одлука за неспроведување на стратегиска оцена**

1. За планскиот документ ДУП за дел од УЕ Стари Лојза дел од УБ 13 плански опфат меѓу пешачка патека, регионален пат Р1204, пешачка патека и ул. Новопланирана - Општина Куманово, за плански период 2017-2022 год., кој се носи согласно Законот за просторно и урбанистичко планирање не е потребно да се спроведе стратегиска оцена на влијанието врз животната средина согласно член 65 од Законот за животна средина.
2. Одлуката заедно со формуларите за определување на потребата од спроведување односно неспроведување на стратегиска оцена се објавува на веб страната на www.kumanovo.gov.mk
3. Согласно критериумите за определување на тоа дали еден плански документ има влијание врз животната средина од член 65 став (4) од Законот за животна средина и врз основа на податоците од Прилог 2 на Правилникот за формата, содржината и образецот на одлуката за спроведување односно неспроведување на стратегиска оцена и на формуларите за потребата од спроведување односно неспроведување на стратегиска оцена донесувањето на планскиот документ ДУП за дел од УЕ Стари Лојза дел од УБ 13 плански опфат меѓу пешачка патека, регионален пат Р1204, пешачка патека и ул. Новопланирана - Општина Куманово, за плански период 2017-2022 год, нема да има влијание врз животната средина од следниве причини: во постоечкиот плански опфат веќе постојат објекти со намена домување во семејни куќи со градини и зелени поврѓини, а со усогласување на планскиот опфат со Законот за просторно и урбанистичко планирање и подзаконските акти значително не се предвидува кумулативен ефект врз животната средина и здравјето на луѓето.
4. Против оваа одлука може да се поднесе жалба до Министерството за животна средина и просторното планирање во рок од 15 дена од денот на објавувањето на одлуката на веб страната.

Бр. 21-уп1- ОПШТИНА КУМАНОВО

Место Куманово ГРАДОНАЧАЛНИК

**Максим Димитриевски**

--------------------------------